**Flori de Sânziene**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Luna cu grai afectuos,

florilor ce nu au vină,

le descântă în grădină,

că miros aşa frumos.

Printre sânziene şi leurdă,

cu obrajii florilor de mac,

în pragul gândului buimac

se arată Ielele ce zburdă.

În noaptea de Sânziene,

fetele culeg flori de dragoste,

ca soarta să le dea de veste

că sunt adevărate Cosânzene.

Dansând, dansând, prin poene,

de la asfințit și până-n răsărit,

Făt-Frumos e un vis întrezărit.

Până și cerul pare să le legene.